เวลาทะเลาะกัน แล้วบังเอิญเป็นเรื่องที่สะกิดปมของแฟนพอเราบอกเลิกแฟนจะไม่สามารถควบคุมอารมณ์ได้ ขู่จะฆ่าตัวตายบางครั้งทำร้ายร่างกายตัวเองและตัวเรา ทั้งๆที่เราไม่ได้ทำผิดอาการแบบนี้ ถือเป็นอาการทางจิตหรือไม่คะ
สวัสดีค่ะ อาการควบคุมอารมณ์ตนเองไม่ได้ ทำให้เกิดพฤติกรรมการทำร้ายตนเองหรือผู้อื่นขึ้นมานั้น น่าจะจัดเป็นความผิดปกติทางจิตแล้ว โดยอาจจะจัดอยู่ในกลุ่ม ความผิดปกติในการควบคุมอารมณ์ โรคจิตเภทอาจมีประสาทหลอนหรือมีประวัติการใช้สารเสพติด หรือเป็นกลุ่มความผิดปกติทางบุคลิกภาพร่วมด้วยซึ่งถ้ามีพฤติกรรมที่ถึงขั้นทำร้ายตนเองหรือผู้อื่นด้วยแล้วนั้น จำเป็นอย่างยิ่งที่ควรจะได้รับการดูแลโดยจิตแพทย์ ประเมินสุขภาพจิต ให้ได้การวินิจฉัยที่แน่ชัด และรับการรักษาอย่างเหมาะสมด้วยยาหรือการทำพฤติกรรมบำบัดต่อไป เพื่อไม่ให้อาการรุนแรงเป็นมากขึ้น จนเกิดอันตรายต่อตนเองหรือคนรอบข้างได้